Относно локалните несъвършенства, те се отчитат в процеса на самото оразмеряване. Например, при оразмеряване на колона е заложено отклонение 1/200 на върха на колоната и пр. Оразмеряването за отделната колона е доста консервативно, тъй като е направено за самостоятелна колона. Коефициентът на пълзене също е оценен консервативно на 3.5 по подразбиране, но трябва да се има в предвид, че за една многоетажна монолитна сграда, пълният товар идва при доста по-висока възраст на бетона и коефициентът е по-скоро към 2.5.Относно глобалните несъвършенства, най-лесният начин е да се въведат като еквивалентно допълнително натоварване. Няма автоматизирана процедура за това. Трябва внимателно да се прегледа какво се отчита в оразмерителната процедура за да не се отчете нещо два пъти или да се пропусне. Подробни изчисления си струва да се правят най-вече при металните конструкции, а също и при по-сложни и отговорни обекти. При стандартните обекти, аз не го правя, а просто завишавам малко оразмерителните усилия или направо армировката.